EkBass/fiwiki-20250220-pages-articles huggingface dataset:
Vampulan Urheilijat

Vampulan Urheilijat on vuonna 1946 perustettu urheilun yleisseura Huittisten kaupunkiin kuuluvassa Vampulassa. Seuran lajeina ovat muun muassa lentopallo, hiihto, jalkapallo, futsal, frisbeegolf, suunnistus ja yleisurheilu. Vampulan Urheilijoiden tunnetuin urheilija on pyörätuolikelaaja Amanda Kotaja. Hän muun muassa voitti vuonna 2021 Tokion paralympialaisissa 100 metrin ratakelauksen hopeaa omassa luokassaan. ==Palloilulajit== Vampulan Urheilijoiden naisten lentopallojoukkue pelaa korkeimmalla sarjatasolla Lentopallon Mestaruusliigassa nimellä LP-Vampula Huittinen. Miesten futsaljoukkue pelaa Suomen kolmanneksi korkeimmalla sarjatasolla Futsal-Kakkosessa. Sekä futsaljoukkueen että naisten lentopallojoukkueen kotikenttänä toimii Huittisten keskustassa sijaitseva Tahto Areena. Vampulan Urheilijoiden lajivalikoimaan on aikoinaan kuulunut myös pesäpallo. Seuran naisjoukkue pelasi vuonna 1980 Pesäpallon SM-sarjassa. Se hävisi kauden aikana kaikki ottelunsa ja putosi sarjatasoa alemmaksi. == Junioritoiminta == Pesäpallon junioreiden SM-mitalit Pesäpallon junioreiden SM-mitalit Pesäpallon junioreiden SM-mitalit Pesäpallon junioreiden SM-mitalit Pesäpallon junioreiden SM-mitalit Joukkue Mitalit Vuodet Yhteensä C-tytöt C-tytöt Yhteensä: Yhteensä: Yhteensä: 2 ==Lähteet== *Vampulan urheilijoiden kotisivut ===Viitteet=== Luokka:Suomalaiset urheilun yleisseurat Luokka:Suomalaiset futsalseurat Luokka:Suomalaiset lentopalloseurat Luokka:Huittislaiset urheiluseurat Luokka:Vampula Luokka:Vuonna 1946 perustetut urheiluseurat
Amanda Kotaja

Amanda Kotaja (s. 3. tammikuuta 1995 Vampula) on suomalainen pyörätuolikelaaja. Kotajan ennätys 100 metrillä luokassa T54 on 15,36 sekuntia, mikä on Euroopan ennätys ja vain yhden sadasosasekunnin päässä maailmanennätyksestä. Hänellä on hallussaan myös 200 metrin Euroopan-ennätys 27,93, jonka hän teki 100 metrin ennätyksen tavoin toukokuussa 2023 Sveitsin Arbonissa. Hänen ennätyksensä 400 metrillä on Sharjahissa Arabiemiraateissa helmikuussa 2024 tehty 53,45, joka on Suomen-ennätys. Vampulan Urheilijoita edustava Kotaja kokeili pyörätuolikelausta ensimmäisen kerran Junior Games -syyskisoissa 2003. Pyörätuolikelauksen harjoittelun hän aloitti 13-vuotiaana kesällä 2008. Hän asuu Helsingissä ja on valmistunut ylioppilaaksi Mäkelänrinteen urheilulukiosta keväällä 2015. Vuonna 2012 Kotaja voitti Alankomaiden Stadskanaalissa 100 ja 400 metrin ratakelauksien EM-kultaa. Lontoon paralympialaisissa hän sijoittui 100 metrin kelauksessa neljänneksi uudella Euroopan ennätyksellä. Lyonin MM-kilpailuissa 2013 Kotaja saavutti hopeaa 200 metrillä ja pronssia 100 metrillä. Vuonna 2014 hän uusi 100 metrin Euroopan-mestaruutensa Swanseassa ja sijoittui 400 metrillä pronssille. Dohan MM-kisoissa 2015 hän saavutti 200 metrillä kultaa, 100 metrillä hopeaa ja sijoittui 400 metrillä kahdeksanneksi. Vuonna 2017 Lontoon MM-kisoissa Kotaja ylsi 100 metrillä uransa toiseen maailmanmestaruuteen T54-luokassa ajalla 16,62. Tätä ennen kisat olivat olleet Kotajalle vaikeat, sillä häneltä jäi kisoissa kaksi matkaa väliin vatsataudin vuoksi. Vuoden 2019 MM-kisoissa Kotaja voitti mestaruuden 100 metrin kelauksessa. Vuoden 2020 paralympialaisissa Tokiossa Kotaja voitti hopeaa 100 metrillä ajalla 15,93 häviten kullan kolmella sadasosasekunnilla. Pariisin MM-kilpailuissa 2023 hän voitti kultaa 100 metrillä kisaennätyksellä 15,96. Pariisin paralympialaisissa 2024 Kotaja sijoittui 100 metrillä kolmanneksi ja 400 metrillä viidenneksi. == Lähteet == *Urheilijaprofiili Suomen paralympiakomitea (arkistoitu versio) === Viitteet === Luokka:Suomalaiset pyörätuolikelaajat Luokka:Suomalaiset paralympiamitalistit Luokka:Vuonna 1995 syntyneet Luokka:Elävät henkilöt
Murtolahti

Murtolahti on Nilsiän eteläosassa sijaitseva kylä. Se rajoittuu Kuopion ja Juankosken kaupunkeihin sekä Siilinjärveen. Murtolahdesta on suhteellisen lyhyet matkat Siilinjärvelle, Nilsiän keskustaan ja Juankoskelle. Talvisaikaan matka Siilinjärvelle ja Kuopioon lyhenee Kohtirannasta lähtevän jäätien ansiosta oleellisesti. Murtolahden kylän läpi kulkee kestopäällystetie, alkaen kantatie 75:ltä Pajulahdesta, jatkuen (tosin sorapäällysteisenä) Muuruvedelle. == Lähteet == Murtolahden kyläsuunnitelma. == Aiheesta muualla == *http://www.murtolahti.fi/ *http://www.murtolahti.fi/images/murtolahti.pdf Luokka:Nilsiän kylät Luokka:Muuruvesi
Joonas Jehkinen

Joonas Jehkinen (s. 10. huhtikuuta 1986 Oravikoski) on suomalainen keilaaja, joka edustaa Varkauden Mainareita. Hän on voittanut maailmanmestaruuden joukkuekilpailussa vuonna 2013 sekä viisi Euroopan-mestaruutta. Vuonna 2007 Jehkinen voitti arvostetun Vuokatti x-perience -turnauksen. Finaalissa hän voitti Kimmo Lehtosen lukemin 244–216. Jehkinen on 83 kertaa keilannut täyden 300 pisteen sarjan, ensimmäisen kerran helmikuussa 2000. == Saavutukset == * MM-joukkuekultaa 2013 * MM-paripronssia 2013, 2014 * EM-all eventsin kultaa 2012 * EM-triokultaa 2007, 2015 * EM-joukkuekultaa 2012, 2015 * EM-triohopeaa 2012 * EM-joukkuepronssia 2007 * SM-parikultaa 2014 * SM-liigakultaa 2017, 2018 * SM-pronssia 2008, 2014, 2015 == Lähteet == * === Viitteet === Luokka:Suomalaiset keilaajat Luokka:Vuonna 1986 syntyneet Luokka:Elävät henkilöt
Inha

Inha on kylä Ähtärin kaupungissa Etelä-Pohjanmaalla. Inhan kylä sijaitsee noin seitsemän kilometrin päässä keskustaajamasta Hankaveden ja Väliveden rannalla. Kylässä on noin 400 asukasta noin 140 taloudessa. Kylässä toimivat muun muassa Tuomarniemen metsäoppilaitos ja puolustusvoimien Räjähdekeskukseen kuuluva Ähtärin Varikko. Myös Ähtärin eläinpuisto sijaitsee Inhan kylän alueella. Inhassa on oma matkailukeskus ja kylässä Eläinpuisto-Zoo-junaseisake, jolla Haapamäen ja Seinäjoen väliset junat pysähtyvät. Inhankosken koulu lakkautettiin keväällä 2016. ==Katso myös== *Inhan tehtaat == Lähteet == Luokka:Ähtärin kylät Luokka:Etelä-Pohjanmaan maakunnan entiset taajamat
SV Sandhausen

SV Sandhausen on saksalainen jalkapalloseura. Sen kotikenttä on Sandhausenissa, Baden-Württembergissä. Seura voitti kaudella 2011–2012 Saksan 3. Ligan ja nousi 2. Bundesliigaan ensimmäisen kerran historiassaan. Kausi 2021–2022 on sille yhdeksäs perättäinen toisella sarjatasolla. == Historia == Epävakaan taloudellisen alun jälkeen seura pelasi jatkuvasti alasarjoissa ennen kuin nousi silloisen Saarinmaan pääsarjaan Bezirksliga Rhein-Saariin vuonna 1931. Huipulla Sandhausen pelasi vain yhden kauden ennen putoamistaan. Vuonna 1943 se yhdistyi TSV Walldorfin ja VfB Wieslochin kanssa. Näin muodostettiin sodan ajan joukkue KSG Walldorf-Wiesloch. Sodan päätyttyä yhdistetty joukkue lakkautettiin, ja seura palasi toimimaan itsenäisesti nimellä SG Sandhausen vuonna 1945. Muutaman vuoden kuluttua se otti takaisin alkuperäisen nimensä. Sandhausen pelasi Landesligassa ja 2. Amateurligassa vuoteen 1956, jolloin se nousi 1. Amateurliga Nordbadeniin. Vuonna 1977 seura sijoittui Saksan amatööriseurojen mestaruuskilpailussa toiseksi, ja nousi vuonna 1978 Oberliga Baden-Württembergiin, jossa se jatkuvasti sijoittui lopputuloksissa paremmin sijoittuneeseen puoliskoon. Sandhausen voitti kolmesti Oberligan 1980-luvulla ja Saksan amatöörimestaruuden vuonna 1993. Oberligan se voitti jälleen vuosina 1995 ja 2000. Seuran viimeisin Oberligan voitto vuonna 2007 nosti sen Regionalliga Süd (III):een. Vuosina 2005–2006 neuvoteltiin Sandhausenin yhdistymisestä TSG 1899 Hoffenheimin ja FC Astoria Walldorfin kanssa. Tavoitteena oli FC Heidelberg 06 -nimisen seuran perustaminen. Neuvottelut katkesivat, kun liitosta vastustettiin sekä Sandhausenissa että Walldorfissa, eikä myöskään päästy sopuun siitä, tulisiko uuden seuran stadionin sijaita Heidelbergissä. Kausi 2007–2008 oli seuralle menestyksekäs. Se oli lähellä nousua 2. Bundesliigaan lähes kauden loppuun saakka ja nousi uuteen 3. Ligaan. Vuonna 2012 seura voitti 3. Ligan ja nousi 2. Bundesliigaan, jossa se on siitä lähtien pelannut. == Saavutukset == === Liigassa === * Saksan amatöörimestaruuskisat ** Mestaruus: (2) 1978, 1993 ** Hopeaa: 1977 * 3. Liga ** Voitto: 2012 * Oberliga Baden-Württemberg ** Voitto: (5) 1981, 1985, 1987, 1995, 2000 ** Hopeaa: (3) 1993, 1999, 2002 * Amateurliga Nordbaden (III) ** Voitto: 1961 === Cupeissa === * BFV-cup: ** Voitto: (12) 1977, 1978, 1981, 1982, 1983, 1985, 1986, 1995, 2006, 2007, 2010‡, 2011 ** Hopeaa: (3) 1996, 2003, 2009‡ * ‡ Voitto reservijoukkueella. == Aiheesta muualla == * SV Sandhausen Seuran oma sivusto * SV Sandhausen Weltfussball.de -sivustolla * Das deutsche Fußball-Archiv Saksan jalkapalloarkiston sivusto Luokka:Saksalaiset jalkapalloseurat Luokka:Baden-Württembergin jalkapallo Luokka:Vuonna 1916 perustetut urheiluseurat
Heparaanisulfaatti

thumb|250px|Heparaanisulfaatin rakenne Heparaanisulfaatti on yksi glykosaminoglykaaneista. Sitä esiintyy kaikissa eläimissä erityisesti osana solukalvoa. ==Rakenne, esiintyminen ja merkitys== Heparaanisulfaatin rakenteessa toistuvat glukosamiini- ja glukuronihappoyksiköt, jotka ovat liittyneet toisiinsa 1,4-glykosidisella sidoksella.. Glukosamiiniin on liittynyt myös sulfonaattiryhmiä, jotka tekevät polymeeristä negatiivisesti varautuneen. Heparaanisulfaatti esiintyy tyypillisestiproteaglykaanina eli liittyneenä solun pinnan proteiiniin. Heparaanisulfaattia esiintyy soluväliainessa sekä solukalvoissa, muun muassa verisuonissa, ihossa, sydämessä, keuhkoissa ja maksassa. Heparaanisulfaatti osallistuu solujen kasvun ja erikoistumisen säätelyyn sitoutumalla kasvutekijöihin ja on merkittävässä asemassa muun muassa syöpäsolujen kehittymisessä, on antikoagulantti eli estää veren hyytymistä, osallistuu tulehdusreaktioihin vuorovaikuttamalla selektiinien kanssa. Heparaanisulfaatilla on merkitystä myös lois- ja virusinfektioissa. Muun muassa malarialoisiolla on proteiini, joka vuorovaikuttaa heparaanisulfaatin kanssa ja auttaa loisiata tarttumaan soluun, myös eräät virukset toimivat samoin. Heparaanisulfaatti on tärkeässä osassa myös solujen välisessä vuorovaikutuksessa. ==Lähteet== Luokka:Polysakkaridit
Muototerä

Muototerä Oy on suomalainen vuonna 1953 perustettu vesileikkausteknologiayhtiö. Yritys valmistaa vesileikkauskoneita FinJet- brändin alla ja hakeseuloja paperi-, sellu- ja sahateollisuuden tarpeisiin. Se myös tarjoaa vesileikkausta alihankintana. Yritys toimii Tampereen Nekalassa. ==Historia== Vuonna 1953 Sakari ja Matti Patjas ostivat Hotti Oy:n liiketoiminnan ja perustivat Muototerän. Aluksi yritys valmisti leikkuuteriä Suomen kenkäteollisuudelle, ja 1960-luvulla se alkoi valmistaa myös meistikoneita ja kenkäteollisuuden tuotantokoneita. 1970–80 luvuilla Muototerä alkoi valmistaa koneita myös muille teollisuudenaloille, ja vuonna 1987 se aloitti vesileikkauskoneiden valmistuksen ensimmäisenä Suomessa ja hakeseulojen valmistuksen. Nykyisiin tiloihin Tampereen Nekalassa Muototerä muutti 1978. ==Aiheesta muualla== * Patjas, Sakari, 2006. Muototerän Historiaa 1953-1994. Tampere, Suomi. Fast Point Oy, 104 sivua. * www.muototera.fi Luokka:Suomalaiset teollisuusyritykset
Wilho Tikander

Wilho Tikander (20. huhtikuuta 1904 Biwabik, Minnesota – 16. joulukuuta 1965 Chicago) oli amerikansuomalainen lakimies, joka toimi jatkosodan aikana CIA:n edeltäjän OSS:n Tukholman-toimiston päällikkönä. Tikander syntyi pohjois- Minnesotan rautakaivosalueella. Hänen isänsä oli tullut Suomesta 1880-luvulla Yhdysvaltoihin ja avannut vuonna 1904 kaivoksissa työskennellyttä suomalaisväestöä palvelleen kaupan Minnesotan Evelethissä. Tikanderin perhe oli mukana muun muassa paikallisen amerikansuomalaisen työväenliikkeen toiminnassa. Tikander opiskeli työn ohella ja suoritti oikeustutkinnon Chicagon DePaulin yliopistossa 1935. Hän muutti sitten Washingtoniin ja työskenteli liittovaltion Goverment Accounting Officen palveluksessa. Tikander valmistui lakitieteen tohtoriksi Georgetownin yliopistosta 1936. Hän oli sitten Washingtonissa Yhdysvaltain oikeusministeriön antitrustiosaston palveluksessa 1939–1942 ja valmisteli muun muassa tupakkayhtiöitä vastaan nostettuja oikeusjuttuja. Vuosina 1942–1945 Tikander toimi Yhdysvaltain Ruotsin-suurlähettilään erityisavustajana ja OSS:n Tukholman-toimiston päällikkönä. Hän tapasi jatkosodan aikana 1943–1944 Tukholmassa säännöllisesti muun muassa Urho Kekkosta ja vaihtoi tämän kanssa mielipiteitä ajankohtaisista poliittisista kysymyksistä. Tikander tapasi syksyllä 1944 Tukholmassa salaa everstejä Aladár Paasosta ja Reino Hallamaata. Paasonen ja Hallamaa myivät amerikkalaisille Neuvostoliittoa koskevaa tiedustelumateriaalia, jota oli kuljetettu Ruotsiin Operaatio Stella Polariksen yhteydessä. Joulukuun alussa 1944 OSS osti suomalaisilta 1 500 sivua neuvostomateriaalia ja sotilaallisia sekä diplomaattikoodiavaimia. Sodan jälkeen Tikander palasi Yhdysvaltoihin ja oli vuonna 1948 kongressivaaliehdokkaana Minnesotassa. Hän toimi aluksi CIA:n konsulttina, mutta palasi sitten Chicagoon toimien siellä lakimiehenä. 1960-luvun alussa hän oli tuomarina Chicagossa (”magistrate in the Cook County Circuit court’s land title section”) ja hän kuoli siellä sydänkohtaukseen joulukuussa 1965. == Lähteet == * Armas Holmio Biographical File, Tikanderin syntymä- ja kuolinvuodet * Tikanderin muistokirjoitus Tikander, 61, magistrate, dies in Loop, Served Dept. of Justice and CIA, Chicago Tribune 17.12.1965 (The Education Forum, Operation Stella Polaris) * Matthew Aid : Stella Polaris and the Secret Code Battle in Postwar Europe, Intelligence and National Security Volume 17, Issue 3, 2002 * Robert Brantberg : Käärmeenpesä - Suomen sotilastiedustelu ja suurvaltojen salainen sota, 1. luku Luokka:Yhdysvaltalaiset juristit Luokka:Amerikansuomalaiset henkilöt Luokka:Vuonna 1904 syntyneet Luokka:Vuonna 1965 kuolleet
Ketokulmumittari

Ketokulmumittari (Idaea humiliata) on pieni, kulmumittareihin lukeutuva perhonen. Suomessa se on jokseenkin harvinainen ja levinneisyydeltään vahvasti lounaispainotteinen laji. == Koko ja ulkonäkö == Ketokulmumittarin siipien pohjaväri on vaalean kellertävän harmaa. Siipien poikki kulkee etusiivessä viisi ja takasiivessä neljä kellanruskeaa poikkiviirua. Keskeisenä tuntomerkkinä etusiiven etureuna on selvästi voimakkaan punertava tai punaruskea. Kaikissa siivissä on pieni musta keskipilkku, jotka saattaa kuitenkin joiltakin yksilöiltä puuttua osittain tai kokonaan. Siipiväli 14-17 mm.http://www2.nrm.se/en/svenska_fjarilar/i/idaea_humiliata.htmlhttp://www.ukmoths.org.uk/show.php?bf=1706 s. 62 == Levinneisyys ja lentoaika == Levinneisyydeltään pääasiassa eurooppalainen laji, jota tavataan Pohjois-Afrikasta Etelä- ja Keski-Euroopan poikki Skandinaviaan, Venäjälle ja Kaukasukselle. s. 51-52 Suomessa ketokulmumittaria tavataan Ahvenanmaalla, Turun saaristossa sekä Varsinais- Suomen rannikolla. Myös Uudenmaan rannikkoalueelta on havaintoja. Lentää yhtenä sukupolvena kesäkuun loppupuolelta heinä-elokuun taitteeseen.Perhoswiki == Elinympäristö ja elintavat == Ketokulmumittari viihtyy kuivilla niityillä, hiekkadyyneillä, ja muilla kuivilla ja lämpimillä paikoilla, tyypillisesti merenrannan tuntumassa. Se on harvinainen ja paikoittainen laji, joka lentää iltapäivällä ja illalla. Perhoset tulevat valolle. Talvehtii keskenkasvuisena toukkana. == Ravintokasvi == Toukan ravintoa ovat erilaisten matalien kasvien kuihtuneet lehdet. == Lähteet == == Aiheesta muualla == * Bestimmungshilfe des Lepiforums * Moths and Butterflies of Europe and North Africa * Vlindernet Luokka:Lehtimittarit
Veliinipaperi

Veliinipaperi eli vesiraidaton paperi () on korkealaatuinen kirjepaperi- tai painopaperilaji. Se on paksua, himmeäpintaista ja usein käsintehtyä paperia, jolla on hieno pinta ja tasainen pohja. Veliini on ohut ja sileä pergamenttilaatu. Sen mukaan nimettiin ohutta pergamenttia jäljittelevä paperilaji veliinipaperiksi. Se on John Baskerville’in vuoden 1757 tienoilla kehittämä paperilaji, jonka nimitys vakiintui Pierre Didot’n työn tuloksena 1780-luvulla. Alkuaan sitä valmistettiin tiheän metalliverkon avulla käyttämättä normaalia puristusta. ==Lähteet== Luokka:Paperilaadut
Harmokulmumittari

Harmokulmumittari (Idaea seriata) on harmaankirjava mittariperhoslaji. == Koko ja ulkonäkö == Siipien pohjaväri on selvästi harmaa ja etusiivet ovat muodoltaan melko suipot. Sekä etu- että takasiipien yläpinta on tiheästi tummien suomujan pisteyttämä ja niissä on pienet, mutta selvät keskipilkut. Poikkiviirut ovat siiven kärkiosan vaaleaa aaltoviirua lukuun ottamatta harmaat ja sameat, eivätkä erotu aina kovin hyvin. Ulompi poikkiviiru voi kuitenkin olla selkeämpi ja sen kohdalla siipisuonten kohdalla on mustat pitkittäisviirut. Lisäksi siiven etuosassa viiru tekee voimakkaan mutkan sisäänpäin. Keskivarjo erottuu etusiivessä tummana juovana ja kulkee siiven poikki viistosti. Siipien ulkoreunassa, ripsien tyvellä on tumma viiru tai rivi erillisiä pisteitä. Keskiruumis on heti pään takaa tumma. Siipiväli 17-20 mm.http://www2.nrm.se/en/svenska_fjarilar/i/idaea_seriata.htmlhttp://www.ukmoths.org.uk/show.php?bf=1707 s. 62 Melko samannäköinen on harmolehtimittari (Scopula incanata). == Levinneisyys ja lentoaika == Harmokulmumittarin levinneisyys ulottuu Pohjois- Afrikasta Eurooppaan ja idässä Kaukasukselle. Suomessa sitä tavataan Ahvenanmaalla, lounaissaaristossa sekä Lounais- ja Etelä-Suomessa. Yksittäishavaintoja on sisämaassa suunnilleen Pori-Tampere-linjalle saakka. Lento tapahtuu ilmeisesti useampana limittäisenä sukupolvena kesäkuun loppupuolelta lokakuulle saakka.Perhoswiki Yksittäisten toukkien kehitysajat vaihtelevat paljon, mikä sumentaa eri sukupolvien rajoja. Lisäksi Saksassa lajilla on saatu kasvatuksessa viisi sukupolvea vuodessa. == Elinympäristö ja elintavat == Harmokulmumittaria tavataan metsänreunoilla ja pensaikoissa, mutta aivan selvästi yleisin se on erilaisissa kulttuuriympäristöissä ja etenkin asutuksen keskellä. On mahdollista, että esimerkiksi Suomessa lajia ei tavata ”luonnonympäristöissä” lainkaan. Perhosia tavataan yleensä yksitellen. Ne lentävät illalla ja yöllä, usein rakennusten seinustoilla ja voivat tulla valolle. Päivisin perhosia voi löytää lepäämästä rakennusten seinillä tai ikkunoissa. Laji talvehtii keskenkasvuisena toukkana. s. 56-57 == Ravintokasvi == Toukka käyttää ravinnokseen erilaisten kasvien kuihtuneita osia, kasviperäistä jätettä ja jopa jäkäliä. == Lähteet == == Aiheesta muualla == * Suomen Perhoset: Harmokulmumittari * Bestimmungshilfe des Lepiforums * Moths and Butterflies of Europe and North Africa * Vlindernet Luokka:Lehtimittarit
CP-jalkapallo

CP-jalkapallo on jalkapallosta sovellettu vammaisurheilulaji CP-vammaisille ja niille, jotka ovat saaneet aikuisiällä vamman, jonka oireet ovat samantapaiset kuin CP-vammassa. Merkittävimpiä eroja tavalliseen jalkapalloon ovat pelaajien määrä sekä kentän koko. Paralympialaisten ohjelmassa CP-jalkapallo on ollut vuodesta 1984 lähtien. CP-jalkapallossa järjestetään MM-kilpailut sekä muun muassa EM-kilpailut. Suomen CP-jalkapallomaajoukkue on perustettu vuonna 1999. Joukkue on ollut mukana maailmanmestaruuskilpailuissa 2011 sekä kolmissa EM- kilpailuissa. ==Säännöt== CP-jalkapallossa noudatetaan FIFAn sääntöjä seuraavin poikkeuksin: *7 pelaajan joukkueet *peliaika 2×30 minuuttia, 15 minuutin tauko *pelikenttä 75×55 metriä *maalit 5×2 metriä *pelivälineenä normaali FIFA:n hyväksymä jalkapallo *ei paitsiota *sivurajaheitto voidaan antaa myös vierittämällä *kentällä vähintään yksi luokan 5 tai 6 pelaaja sekä enintään kaksi luokan 8 pelaajaa *mikäli joukkueessa ei ole yhtään luokan 5 tai 6 pelaajaa, joutuu se aloittamaan pelin kuudella pelaajalla ==Pelaajien luokittelu== Pelaajat on jaettu kansainvälisen CP-vammaisten urheilujärjestön CPISRAn luokituksen mukaan neljään eri ryhmään. *Luokka C5: Saattavat tarvita apua kävelyssä, mutta pystyvät ilman avustajaa seisomaan ja potkaisemaan. *Luokka C6: Pystyvät kävelemään ilman apua, mutta heillä on liikkumisessaan silmin havaittavia vaikeuksia. *Luokka C7: Pelaajat, joilla on toispuolihalvaus. *Luokka C8: Pelaajat, joilla on lievä toispuolihalvaus. He kävelevät ja juoksevat vaivatta. ==Lähteet== *Suomen paralympiakomitea *Suomen CP-jalkapallomaajoukkueen kotisivut ==Aiheesta muualla== *Jalkapallo CP-ISRA:n kotisivuilla Jalkapallo Luokka:Jalkapallon muunnelmat
Okrakulmumittari

Okrakulmumittari (Idaea ochrata) on pienehkö, ruskeansävyinen mittariperhoslaji. == Koko ja ulkonäkö == Sukunsa vaaleaan yleisväritykseen nähden okrakulmumittari on väritykseltään poikkeuksellisen ruskea laji. Siipien pohjaväri on kellanruskea ja niiden poikki kulkee kolme punaruskeaa poikkiviirua, jotka suuntautuvat ulospäin. Aivan siiven ulkoreunassa on rivi mustia pisteitä. Siipien keskipilkut erottuvat heikosti. Keskeisenä tuntomerkkinä takasiiven keskipilkku on sisimmän poikkiviirun sisäpuolella ja takimmaisen raajaparin säärissä on kärkioat. Siipiväli 20-22 mm.http://www2.nrm.se/en/svenska_fjarilar/i/idaea_ochrata.htmlhttp://www.ukmoths.org.uk/show.php?bf=1696 s. 79 Samannäköinen laji on lähinnä serpentiinimittari (Idaea serpentata), joka on kuitenkin kooltaan pienempi ja sävyltään tummempi. == Levinneisyys ja lentoaika == Okrakulmumittarin levinneisyys ulottuu Pohjois-Afrikasta Etelä- ja Keski-Euroopan kautta aina Ruotsin eteläisimpiin osiin ja Gotlantiin saakka. Idässä elinalue ulottuu Keski- Aasiaan.http://www.lepidoptera.se/arter/ockral%C3%B6vm%C3%A4tare.aspx Suomesta laji on tavattu yhden kerran, kun koirasyksilö löytyi Dragsfjärdistä heinäkuussa 2001.http://www.dlc.fi/~peterpa/lepi/kuvat/ochrata.htm Perhoset lentävät yhtenä sukupolvena heinä-elokuussa. == Elinympäristö ja elintavat == Okrakulmumittaria tavataan Etelä- ja Keski-Euroopassa kuivilla ja lämpimillä paikoilla, etenkin hietikoilla sekä nummilla. Pohjoisempana sen elinympäristöt ovat tyypillisesti rannikoilla. Perhoset lentävät hämärän tultua ja tulevat valolle, joskin häirittynä ne lähtevät helposti lentoon myös päivällä. Toukka talvehtii. s. 48 == Ravintokasvi == Toukka käyttää ravinnokseen erilaisia matalia kasveja. == Lähteet == == Aiheesta muualla == * Perhoswiki * Bestimmungshilfe des Lepiforums * Moths and Butterflies of Europe and North Africa * Vlindernet Luokka:Lehtimittarit
Javier Marías

Javier Marías (20. syyskuuta 1951 Madrid – 11. syyskuuta 2022 Madrid) oli espanjalainen kirjailija, kääntäjä ja sanomalehti El Paísin kolumnisti. Hän oli Espanjan kuninkaallisen akatemian jäsen.Javier Marías, Real Academia Española, viitattu 3.11.2020 Hän kirjoitti useita romaaneja, joista kaksi on suomennettu. Marías vietti lapsuudessaan aikaa Yhdysvalloissa, sillä hänen isänsä filosofi Julián Marías oli Francon vastaisen toiminnan vuoksi joutunut mustalle listalle kotimaassaan Espanjassa. Isä toimi Yhdysvalloissa opettajana muun muassa Kalifornian ja Yalen yliopistoissa. Maríasin äiti Dolores Franco oli kääntäjä. Marías kirjoitti ensimmäisen romaaninsa Los dominios del lobo 17-vuotiaana, ja se julkaistiin hänen ollessaan 20-vuotias. Maríasin kirjoja on käännetty yli 40 kielelle. Vuonna 2012 Espanjan kulttuuriministeriö myönsi hänelle 20 000 euron arvoisen kirjallisuuspalkinnon romaanista Rakastumisia. Marías kuitenkin kieltäytyi palkinnosta, koska ei halua ottaa vastaan julkista rahaa. Hän totesi, ettei halua, että häntä pidetään hallituksen suosimana kirjailijana. Marías käänsi englannista espanjaksi teoksia muiden muassa Thomas Hardylta, Joseph Conradilta, Vladimir Nabokovilta ja William Faulknerilta. Vuonna 1979 hän sai kansallisen käännöspalkinnon Laurence Sternen Tristram Shandy -romaanin käännöksestä. Marías oli asumattoman Redondan mikrovaltion viides kuningas Xavier I. == Suomennetut teokset == * * == Lähteet == == Aiheesta muualla == * Maríasin verkkosivut * Vilén, Seija: Kun ajatukset kulkevat kulkujaan Rakastumisia-romaanin arvio Kiiltomato- verkkolehdessä 19.12.2012. Luokka:Espanjalaiset kirjailijat Luokka:Espanjan akatemian jäsenet Luokka:Vuonna 1951 syntyneet Luokka:Vuonna 2022 kuolleet
Kirsten Vangsness

Kirsten Vangsness (s. 7. heinäkuuta 1972 Pasadena, Kalifornia) on yhdysvaltalainen näyttelijä, joka tunnetaan parhaiten Penelope Garcian roolista sarjassa Criminal Minds – FBI-tutkijat. Hän seurusteli ja oli kihloissa Melanie Goldsteinin kanssa, mutta he erosivat vuonna 2013. Keväällä 2015 hän kertoi seurustelevansa uuden miesystävän kanssa. ==Filmografia== Vuosi Elokuva/Televisiosarja Rooli 2004 LAX Stephanie 2005– Criminal Minds – FBI-tutkijat Penelope Garcia 2010 In My Sleep Madge 2010–2012 Pretty the Series Meredith Champagne 2011 Criminal Minds: Epäilyksen alla Penelope Garcia ==Lähteet == ==Aiheesta muualla== Luokka:Yhdysvaltalaiset näyttelijät Luokka:Vuonna 1972 syntyneet Luokka:Elävät henkilöt
Oh Sang-eun

:Korealaisissa nimissä sukunimi tulee ensin, eli sukunimi on Oh ja etunimi Sang-eun. Oh Sang-eun (s. 13. huhtikuuta 1977, Daegu) on eteläkorealainen pöytätennispelaaja. Ensimmäisen aikuisten arvokisamitalin hän saavutti Manchesterista vuonna 1997. Hänen paras ranking-sijoituksensa on toukokuulta 2007, jolloin hän oli sijalla 5. == Lähteet == * ITTF: Oh Sang-Eun profiili * London 2012: Oh Sang-Eun profiili Luokka:Eteläkorealaiset olympiamitalistit Luokka:Eteläkorealaiset pöytätennispelaajat Luokka:Vuonna 1977 syntyneet Luokka:Elävät henkilöt
Onni V. Tuisku

Onni Valdemar Tuisku (9. kesäkuuta 1869 – 1. helmikuuta 1920) oli suomalainen päätoimittaja. Hän käytti nimimerkkejä Onni V., Mefisto ja Myrsky.Tuiskun hautakivi, Hietaniemen vanha hautausmaa, Helsinki . Suomen Sukututkimusseuran Hautamuistomerkkien dokumentointihanke. Käyttäjätunnuksella.Onni V. Tuisku, Iltalehti, 02.02.1920, nro 26, s. 5, Kansalliskirjaston digitaaliset aineistot Tuiskun vanhemmat olivat tehtailija, suutarimestari Jakob Walentin Tuisku (1836–1873) ja Gustava Tuisku (1845–1871). Hän kävi pari luokkaa oppikoulua ja meni sitten työhön Suomalaisen Kirjallisuuden Seuran kirjapainoon, jossa hän työskenteli muun muassa latojana ja johtajan apulaisena. Tuisku, Tuulispään pää. Kaisa Kyläkosken Sukututkijan loppuvuosi -blogi 30.3.2017. Tuisku aikoi alun perin kirjapainoalalle mutta heikkojen keuhkojensa takia hänen täytyi siirtyä Suomalaisen Kirjallisuuden Seuran kirjapainon oikaisulukijaksi. Tuisku alkoi avustaa Matti Meikäläinen- ja Hyvä Tuuli- pilalehtiä. Hän perusti Hulivili-nimisen lehden ja sen jälkeen Tuulispää-pilalehden, jonka päätoimittajana ja julkaisijana hän työskenteli. Hän toimitti Tuulispään ohella myös lyhytikäiseksi jäänyttä Jokamiehen Viikkolehti-lehteä. Tuisku kuoli keuhkotautiin helmikuun alussa 1920, ja hänet on haudattu Hietaniemen hautausmaalle. Onni V. Tuiskun säätiö muodostettiin Tuiskun jättämän perinnön pohjalta. Säätiö jakaa apurahoja suomenkielisten sanomalehtien henkilökunnan matka- ja virkistyskäyttöön. Säätiö perusti myös Syväranta-nimisen sanomalehtimiehille tarkoitetun lepokodin Tuusulanjärven rannalle. == Lähteet == * Onni V. Tuiskun säätiön historiaa. ===Viitteet=== == Aiheesta muualla == * Onni V. Tuisku, Tuulispää 06.02.1920, nro 6, s. 2, Kansalliskirjaston digitaaliset aineistot Luokka:Suomalaiset päätoimittajat Luokka:Vuonna 1869 syntyneet Luokka:Vuonna 1920 kuolleet
Luettelo Armenian lentoyhtiöistä

Tämä on luettelo lentoyhtiöistä, joilla on tai on ollut Armenian siviili- ilmailuviranomaisen myöntämä toimintalupa. ==Nykyiset lentoyhtiöt== Lentoyhtiö IATA ICAO Kutsutunnus Aloitti toiminnan Air Armenia QN ARR AIR ARMENIA 2003 Ararat International Airlines 4A RRN ARARAT AVIA 2010 Ark Airways ZQ ARQ - 2012 Atlantis European Airways TD LUR ATLANTIS 2004 Ayk Avia \- AYK - ? Phoenix Avia \- PHY - ? Skiva Air \- KIR - ? South Airlines \- STH - ? Taron Avia \- TRV - 2007 Vertir Airlines - VRZ VERTIR 2009 Veteran Avia - VTF VETFLIGHT 2009 ==Entiset lentoyhtiöt== Lentoyhtiö IATA ICAO Kutsutunnus Aloitti toiminnan Lopetti toiminnan Air Van Airlines - VAR - 2003 2005 Armavia U8 RNV ARMAVIA 1996 2013 Armenian Airlines R3 RME ARMENIAN 1991 2003 Armenian International Airways MV RML ARMENIA 2002 2005 Blue Sky Airlines - BLM BLUE ARMENIA 2003 2008 Jupiter-Avia - JPT JUPITER 1998 2002 Yerevan-Avia - ERV YEREVAN AVIA 1992 2009 ==Katso myös== * Luettelo lentoyhtiöistä ==Lähteet== * Armenia Lentoyhtiöt
Elomaa

Elomaa on suomalainen sukunimi, joka on muun muassa seuraavilla henkilöillä: * Aarne Elomaa (1926–2008), taidemaalari * Antti Elomaa (1929–2015), urheilija, Viljo Elomaan poika * Erkki Elomaa (1936–1989), arkkitehti * Heikki Elomaa (1926–2007), arkkitehti * Heikki Elomaa (s. 1986), kilpapurjehtija * Inkeri Elomaa (s. 1942), lääkäri ja professori * Jere Elomaa (s. 1998), näyttelijä * Kike Elomaa (o.s. Sainio, s. 1955), kehonrakentaja, laulaja ja poliitikko * Päivikki Elomaa (s. 1931), urheilija, Antti Elomaan puoliso * Sameli Elomaa (1889–1967), pelimanni ja harmonikanvalmistaja * Simo Elomaa (1925–2016), ammattiyhdistysvaikuttaja * Sulo K. Elomaa (1909–1984), kunnanlääkäri ja järjestöjohtaja * Toivo Elomaa (1893–1944), eversti ja yleisesikuntaupseeri * Toivo Elomaa (1904–1980), sanoittaja * Tuula Elomaa (nyk. Mäkipeska, s. 1943), näyttelijä * Vieno Elomaa (1909–1994), taidemaalari ja -graafikko * Vilho Elomaa (1893–1926), kirjallisuuden suomentaja * Viljo Elomaa (1897–1966), urheilija, eversti Toivo Elomaan veli. Luokka:Sukunimet
Nevski Ekspress

Nevski Ekspress () (juna numero 167B/168B) on venäläinen suurnopeusjuna, joka liikennöi Pietarin ja Moskovan välisellä linjalla. Se ei pysähdy väliasemilla, ja matkan kesto on 4,5 tuntia. Junan huippunopeus on 200 km/h. Veturit ovat Škoda Chs200 -tyyppisiä. Juna koostuu 13 matkustajavaunusta ja ravintolavaunusta. Vuonna 2009 junaan tehtiin pommi-isku, jonka seurauksena 27 ihmistä sai surmansa. ==Lähteet== Luokka:Suurnopeusjunat Luokka:Venäjän rautatieliikenne
Könkkölä

Könkkölä tarkoittaa muun muassa seuraavia: ==Paikannimi== * Könkkölä (Jyväskylä), Köhniönjärven rannalla oleva virkistysalue ==Sukunimi== * Kalle Könkkölä (1950–2018), päätoimittaja, poliitikko ja kansanedustaja (Vihreä liitto) * Maija Könkkölä (o.s. Elomaa, 1947–2012), arkkitehti ja poliitikko (Vihreä liitto), Kalle Könkkölän puoliso * Mikko Könkkölä (s. 1952), Helsingin hovioikeuden presidentti Luokka:Luettelot henkilöistä sukunimen mukaan
Komsi

Komsi voi tarkoittaa: == Sukunimi == Komsi on suomalainen sukunimi. Komsi- nimisiä henkilöitä: * Annikki Komsi (o.s. Kaurala, 1919–2009), kirjailija * Anu Komsi (s. 1967), sopraanolaulaja * Kari Komsi (taiteilijanimeltään Simo Ralli), muusikko ja kirjailija * Piia Komsi (s. 1967), sopraanolaulaja ja sellisti, Anu Komsin sisar * Ville Komsi (s. 1946), poliitikko, vihreiden kansanedustaja == Maantiede == * Komsi, kylä Teuvalla
Ekenäs Sport Club

Ekenäs Sport Club (ESC) on Tammisaaressa Raaseporin kaupungissa toimiva jalkapallo- ja futsalseura. Se on perustettu vuonna 2007. ESC pelasi kaudet 2012–2013 ja 2013–2014 Suomen futsalin korkeimmalla sarjatasolla Futsal- liigassa ja säilytti molemmilla kausilla paikkansa karsintojen kautta. Kaudeksi 2014–2015 seura kuitenkin luopui paikastaan ja pudottautui Kakkoseen. Vuonna 2011 ESC selvisi Futsal Cupin loppuotteluun, jonka se hävisi Ilves FS:lle. Jalkapallossa ESC voitti kaudella 2014 Uudenmaan piirin Kolmosen 1. lohkon. Ennen Kakkosen kauden 2016 alkua ESC ilmoitti luopuvansa sarjapaikastaan resurssipulaan vedoten. ESC pelaa kotiottelunsa Tammisaaren palloiluhallissa ja Tammisaaren keskuskentällä. == Lähteet == == Aiheesta muualla == * ESC:n sivusto * ESC Raaseporin kaupungin sivustolla Luokka:Suomalaiset jalkapalloseurat Luokka:Suomalaiset futsalseurat Luokka:Raaseporin urheilu Luokka:Vuonna 2007 perustetut urheiluseurat
Voices in My Head

Voices in My Head on puolalaisen metalliyhtyeen Riversiden EP-levy. Se on julkaistu vuonna 2005 levymerkillä Mystic Production. == Kappaleet == # # # # # # # # == Kokoonpano == * Mariusz Duda – laulu, basso, akustinen kitara * Piotr Grudziński – soolokitara * Mitloff – rummut * Michał Łapaj – kosketinsoitin == Aiheesta muualla == * Voices in My Head discogs.com -sivustolla * Luokka:Vuoden 2005 EP:t Luokka:Riversiden albumit
Erola

Erola on suomalainen sukunimi, joka on muun muassa seuraavilla henkilöillä: *Jan Erola (s. 1969), toimittaja, kustannuspäällikkö *Jani Erola (s. 1974), sosiologian professori *Judy Erola (s. 1934), kanadalainen poliitikko *Lasse Erola (s. 1946), toimittaja *Marko Erola (s. 1968), toimittaja *Urkurakentamo Matti Erola Oy (Urkurakentamo-Orgelbyggeri Matti Erola Oy), urkujenrakentamo
Jari Virman

Jari Juhani Virman (s. 1976 Lieksa) on suomalainen näyttelijä. Hän työskentelee freelance-näyttelijänä elokuvissa, televisiossa sekä teatterissa. Vuosina 2000–2005 Virman opiskeli näyttelemistä Teatterikorkeakoulussa ja valmistui vuonna 2005 teatteritaiteen maisteriksi. Virman on näytellyt muun muassa Ryhmäteatterissa, KOM-teatterissa, Suomen Kansallisteatterissa ja Helsingin kaupunginteatterissa. Virman on näytellyt mm. elokuvissa Joki (2001), Betoniyö (2013), The Liberation of Skopje (2016), Armomurhaaja (2017), Metsäjätti (2020) ja Peluri – kuolema on elävien ongelma (2023). Virman palkittiin European Cinema Festivalilla parhaasta sivuosasta elokuvassa Betoniyö . Hän oli roolista ehdolla myös parhaan miessivuosan Jussin saajaksi. Virman palkittiin parhaan sivuosanäyttelijän Jussilla elokuvasta Peluri – kuolema on elävien ongelma. Virman on näytellyt mm. televisiosarjoissa Ihan sama (2014), Mustat lesket (2014–2016), Punainen kolmio (2016), Aallonmurtaja (2017–2023), Presidentti (2017), Ivalo (2018), Pientä laittoa (2019), Kaikki Synnit (2020) ja Munkkivuori (2023). Radioteatterissa hän on näytellyt mm. Antero Rokkaa Tuntematon sotilas -radiokuunnelmassa (2014). == Valikoitu filmografia == * Joki, 2001 * Kulman pojat, 2012 * Miesten välisiä keskusteluja, 2013 * Betoniyö, 2013 * Mustat lesket, 2014 * Päin seinää, 2014 * Lovemilla, 2015 * Halko, 2016 * Uhrauksia vapaudelle, 2016 * Armomurhaaja, 2017 * Kaikki Synnit 2020 * Metsäjätti, 2020 * Aallonmurtaja, 2017–2023 * Peluri – kuolema on elävien ongelma, 2023 * Räkä ja Roiskis (2024) == Lähteet == Luokka:Suomalaiset näyttelijät Luokka:Vuonna 1976 syntyneet Luokka:Elävät henkilöt Luokka:Jussi-palkinnon saajat
Unsung Heroes

Unsung Heroes on Ensiferumin viides studioalbumi, joka julkaistiin 27. elokuuta 2012. == Taustaa == Helmikuussa 2012 yhtye ilmoitti aloittaneensa viidennen albuminsa äänitykset. Huhtikuun alussa Ensiferumin basisti Sami Hinkka ilmoitti äänitysten päättyneen. Albumin nimi julkistettiin toukokuussa ja julkaisupäiväksi ilmoitettiin 27. elokuuta 2012. Kesäkuun lopulla julkistettiin myös aiempien albumeiden kansikuvat tehneen Kristian Wåhlinin toteuttama kansikuva. Kesäkuussa julkaistiin kappaleen ”In My Sword I Trust” musiikkivideo. == Kappaleet == # # # # # # # # # # # == Kokoonpano == === Yhtye === * Petri Lindroos – murinalaulut, kitara, taustalaulu * Markus Toivonen – kitara, puhtaat laulut, taustalaulu * Sami Hinkka – basso, puhtaat laulut, taustalaulu * Janne Parviainen – rummut * Emmi Silvennoinen – koskettimet, taustalaulu === Vierailevat muusikot === * Vesa-Matti Loiri – puhe (Pohjola) * Laura Dziadulewicz – laulu (Celestial Bond) * Ulla Bürger – sopraanolaulu (Passion, Proof, Power) * Lassi Lógren – avainviulu * Timo Väänänen – kantele * Pasi Puolakka – huilu * Kasper Mårtenson – Moog- syntetisaattori * Volk-Man, Ady & Fuchs (Die Apokalyptischen Reiter) – taustapuhe (Passion, Proof, Power) === Tuotanto === * Hiili Hiilesmaa – tuottaja, äänittäjä, miksaaja * Svante Forsbäck – masteroija * Kristian Wåhlin – kansikuva * Helgorth – kansilehtisen suunnittelu == Arvostelut == * Angry Metal Guy: Angry Metal Guy review * Imperiumi.net: 7+Imperiumi.net: Levyarvio * Inferno: * Kaaoszine: 9/10Kaaoszine: Levyarvio * Soundi: http://www.soundi.fi/levyarviot/ensiferum-unsung-heroes Soundi: Levyarvio] * V2.fi: == Lähteet == == Aiheesta muualla == * * Unsung Heroes discogs.com -sivustolla Luokka:Vuoden 2012 albumit Luokka:Ensiferumin albumit Luokka:Hiili Hiilesmaan tuottamat albumit
Sallinen

Sallinen on suomalainen sukunimi: *Mauste-Sallinen, naantalilainen vuonna 1961 perustettu mauste- ja leivontuotealan yritys ==Sukunimi== *Aatto Sallinen (1906–1944), kommunisti *Aino Sallinen (ent. Sallinen-Kuparinen, s. 1947) Jyväskylän yliopiston rehtori, puheviestinnän professori *Antti Sallinen (1879–1939), kansanedustaja (maalaisliitto) *Anu Hälvä (oik. Hälvä-Sallinen) (s. 1964), näyttelijä ja laulaja *Aulis Sallinen (s. 1935), säveltäjä *Eero Sallinen (1919–1973), lasitaiteilija *Elina Sallinen (s. 1994), runoilija *Emma Sallinen (s. 1995), pesäpalloilija *Erkki Sallinen (1680–1758), sissipäällikkö pikkuvihan aikana * Hannu Sallinen, 51koodia -yhtyeen laulaja ja keulakuva *Ida Sallinen (1870–1976), yksi pitkäikäisimmistä suomalaisista *Irja Salla oik. Taju Birgitta Tiara Sallinen (1912–1966), kirjailija *Jere Sallinen (s. 1990), jääkiekkoilija *Jon Sallinen (s. 2000), freestylehiihtäjä *Kaarlo Sallinen (1875–1936), Kuopion ensimmäinen kaupunginjohtaja 1929 *Kari Sallinen (s. 1959), suunnistaja *Lauri Sallinen (s. 1979), kirjailija *Lauri Sallinen (s. 1982), klarinetisti *Mari Sallinen (s. 1982), pesäpalloilija *Olli Sallinen, muotoilija, toinen Saana ja Olli -yrityksen omistajista *Onni Sallinen (1920–1978), pesäpalloilija *Oskari Sallinen (s. 2001), jalkapalloilija *Petteri Sallinen (s. 1962), näyttelijä ja ohjaaja *Raili Sallinen (o.s. Hyvärinen, s. 1938), hiihtosuunnistaja ja viestisuunnistuksen maailmanmestari *Reijo Sallinen (s. 1942), eversti *Satu Sallinen (1968−1997), henkirikoksen uhri *Senni Sallinen (s. 1997), pesäpalloilija *Seppo Sallinen, Suomen ensimmäisen heavy-yhtyeen Hard Rock Sallinen laulaja *Tomi Sallinen (s. 1989), jääkiekkoilija *Tuomas Sallinen (s. 1958), yleisurheilija, päälaji kolmiloikka *Tuomas Sallinen (s. 1958), elokuvaohjaaja ja muusikko *Tyko Sallinen (1879–1955), ekspressionistinen taidemaalari *Veli-Tuomas Sallinen (1934–2019), maanviljelijä, maanviljelysneuvos. Luokka:Sukunimet
Puustinen

Puustinen on suomalainen sukunimi, joka on muun muassa seuraavilla henkilöillä: *Aki Puustinen (s. 1972), kenraali *Anu Puustinen (s. 1974), arkkitehti *Eino Puustinen (s. 1996), pesäpalloilija *Jami Puustinen (s. 1987), jalkapalloilija *Juudas Puustinen, oik. Albert Johannes Hämäläinen, (1874–1934), kirjailija *Juuso Puustinen (s. 1988), jääkiekkoilija *Kaarina Puustinen (1908–2001), kirjastonhoitaja ja lastenkirjailija *Leo Puustinen (s. 1951), upseeri ja eversti evp., Kuopion sotilasläänin komentaja *Pekka Puustinen (s. 1980), taloustieteilijä, Ilmarisen johtaja *Pekka Puustinen, Karjalainen-lehden toimittaja *Pekka Puustinen (s. 1963), diplomaatti *Reino Puustinen (1920–2011), kuvanveistäjä *Risto Puustinen (s. 1959), jalkapalloilija, jalkapallovalmentaja *Timo Puustinen (1909–1962), Mannerheim- ristin ritari *Timo Sakari Puustinen (s. 1979), elokuvaohjaaja *Valtteri Puustinen (s. 1999), jääkiekkoilija *Viljo Puustinen (1888–1971), kihlakunnantuomari ja heimoaktivisti == Kuvitteellisia henkilöitä == *Tero Puustinen, televisiosarjassa Salatut elämät *Tyyne Puustinen, televisiosarjassa Salatut elämät
Sappisuola

Sappisuolat ovat aminohappoihin sitoutuneita maksan muodostamia sappihappoja. Elimistössä on yhteensä 3-4 g sappisuoloja. Samat sappisuolat kiertävät enterohepaattista kiertokulkua useita kertoja vuorokaudessa, joten aterian jälkeen niitä voi erittyä ohutsuoleen jopa 15 g. Noin 5 prosenttia sappisuoloista kulkeutuu paksusuoleen ja poistuu elimistöstä ulosteen mukana. Maksasolujen käytettävissä oleva sappisuolamäärä vaikuttaa eritettävän sapen määrään. Mitä enemmän veressä on sappisuoloja, sitä enemmän niitä erittyy maksasoluista ja sitä suurempi on myös sapen määrä. == Sappisuolojen kierto == Sappisuolat eivät ole rasvaliukoisia sappihapoista poiketen, joten niiden imeytyminen ohutsuolesta on vähäistä ja tapahtuu diffundoitumalla. Sappisuolat vaikuttavat koko ohutsuolen alueella ennen kuin ne imeytyvät aktiivisten prosessien kautta vereen aivan ohutsuolen loppuosassa ja kulkeutuvat porttilaskimon kautta maksaan ja sieltä edelleen takaisin sappeen. == Lähteet == Luokka:Maksa
Vänttinen

Vänttinen tai Wänttinen on suomalainen sukunimi, joka on muun muassa seuraavilla henkilöillä: *Ahti Vänttinen, Muusikkojen liiton puheenjohtaja *Armas Vänttinen (1904–1972), kauppias ja yritysjohtaja, kauppaneuvos *Christian Vänttinen (s. 1999), pika- ja keskimatkojen juoksija *Eino Vänttinen (1897–1973), everstiluutnantti ja jalkaväkirykmentin komentaja *Ernest Wänttinen (1871–1922), rehtori, oppikirjojen tekijä ja suomentaja *Janette Vänttinen (s. 2002), estejuoksija *Jussi Vänttinen, baritonilaulaja *Lassi Vänttinen (s. 1980), salibandypelaaja *Marcus Vänttinen (s. 1987), vapaaottelun ammattilainen *T. V. O. Vänttinen, muusikko *Tuomas Vänttinen (s. 1983), jääkiekkoilija.
Polvo

Polvo on yhdysvaltalainen indie rock-yhtye Chapel Hillistä Pohjois- Carolinasta. Yhtyeen perustivat vuonna 1990 laulaja-kitaristit Ash Bowie ja Dave Brylawski. Muut jäsenet ovat Brian Quast (rummut) ja Steve Popson (basso). Eddie Watkins oli yhtyeen alkuperäinen rumpali, mutta ei palannut yhtyeeseen, kun se teki comebackin vuonna 2008. Yhtyettä pidetään math rockin edelläkävijänä, vaikka yhtye ei sitä itse myönnä.http://www.creativeloafing.com/music/article/13028683/you-can-call- polvo-math-rock-but-the-numbers-just-dont-add-up == Diskografia == === Albumit === * Cor-Crane Secret LP/CD (1992) * Today's Active Lifestyles LP/CD (1993) * Exploded Drawing CD/2xLP (1996) * Shapes LP/CD (1997) * In Prism LP/CD (2009) * Siberia (2013) === EP:t === * Celebrate the New Dark Age (EP/ mini albumi) CD/3x7" box set (1994) * Polvo CD (1995) * This Eclipse CD EP (1995) == Lähteet == Luokka:Math rock -yhtyeet Luokka:Yhdysvaltalaiset indie rock -yhtyeet
Steffen Fetzner

Steffen Fetzner (s. 17. elokuuta 1968 Karlsruhe) on saksalainen pöytätennispelaaja. Fetzner voitti olympiahopeaa Barcelonasta 1992 miesten nelinpelistä yhdessä Jörg Roßkopfin kanssa. ==Lähteet== *Steffen Fetznerin tilastoja ITTF:n sivuilla Luokka:Saksalaiset pöytätennispelaajat Luokka:Saksalaiset olympiamitalistit Luokka:Vuonna 1968 syntyneet Luokka:Elävät henkilöt
Deinocheirus

Deinocheirus oli Mongoliassa myöhäisliitukaudella elänyt strutsisauri. Se on tunnettiin pitkään yhdestä ainoasta fossiililöydöstä. Fossiiliin kuului vuonna 1965 löydetyt 2,4 metriä pitkät käsivarret, kylkiluita sekä osa selkärankaa. Vuonna 1970 löydöt kuvattiin ja se nimettiin Deinocheirus mirificukseksi. Niiden perusteella Deinocheiruksen arveltiin olleen pelottava petodinosaurus, muuta ei osattu sanoa. Melkein 50 vuotta myöhemmin, vuonna 2014, kuvattiin kaksi lähes täydellistä Deinocheiruksen fossiilia. Mongolialaiset paleontologit olivat löytäneet ne muutaman vuoden aikaisemmin, mutta mustan pörssin fossiilikauppiaat olivat varastaneet kallot ja jalaat. Tutkijat onnistuivat kuitenkin jäljittämään fossiilit Euroopasta ja palauttamaan ne kotimaahansa. Paljastui ettei Deinocheirus ollutkaan saalistaja. Se oli hampaaton 11 metriä pitkä strutsisauri, ja sillä oli kyttyrä selässä. Toisen luurangon vatsasta löytyi kalansuomuja. Niiden perusteella tutkijat ovat päätelleet sen eläneen rantavesissä, syöden sekä maalla että vedessä, lihaa ja kasveja. Terävillä kynsillään se saattoi repiä kasveja ravinnoksi, mutta myös puolustautua petoja vastaan. == Lähteet == Luokka:Strutsisaurit
Wang Nan (pöytätennispelaaja)

Wang Nan (s. 23. lokakuuta 1978 Fushun) on kiinalainen pöytätennispelaaja, joka vuonna 2008 päättyneellä urallaan voitti olympialaisissa neljä kultaa ja yhden hopean, mihin ei kukaan muu naispelaaja ole pystynyt (kaksi muuta naispelaajaa on voittanut neljä kultaa). Ilman mitalia hän jäi olympialaisissa vain vuoden 2004 kaksinpelissä hävittyään puolivälierissä Singaporen Li Jia Weille. MM-kilpailuissa hän on voittanut 15 kultamitalia, joista kolme naisten kaksinpelissä, viisi naisten nelinpelissä, yhden sekanelinpelissä sekä kuusi joukkuekilpailussa. Vuonna 2003 Wang valittiin pöytätenniksen Hall of Fameen. == Lähteet == Luokka:Kiinalaiset olympiavoittajat Luokka:Kiinalaiset pöytätennispelaajat Luokka:ITTF Hall of Fame Luokka:Vuonna 1978 syntyneet Luokka:Elävät henkilöt
Kotilainen

Kotilainen on suomalainen sukunimi, joka on muun muassa seuraavilla henkilöillä: *Arto Kotilainen (s. 1964), kirjailija *Arvo Kotilainen (1897–1949), kuvittaja, elokuvalavastaja ja taidemaalari *Esa Kotilainen (1946–2023), kosketin- ja harmonikansoittaja ja säveltäjä *Harri Kotilainen (s. 1963), raviohjastaja ja -valmentaja *Juha Kotilainen (s. 1955), oopperalaulaja *Juho Kotilainen (1814–1876), maanviljelijä ja valtiopäivämies *Kimmo Kotilainen, kommodori, Merisotakoulun johtaja *Lari Kotilainen (s. 1974), suomen kielen tutkija, muusikko *Marco Kotilainen (s. 1986), ruotsalainen jalkapalloilija *Markku Kotilainen (s. 1953), taloustieteilijä ja tutkimusjohtaja *Mauno Kotilainen (1895–1961), kasvitieteilijä, professori *Otto Kotilainen (1868–1936), säveltäjä *Peter Kotilainen (s. 1994), salibandynpelaaja *Sakke Kotilainen (oik. Sauli Kotilainen), iskelmälaulaja *Sirkku Kotilainen, tutkija ja kasvatustieteilijä *Teja Kotilainen (Kotilainen-Strömberg, s. 1978), äänilevytuottaja ja manageri *Teuvo Kotilainen (1925–2010), kuvanveistäjä *Timo Kotilainen, sotilaskapellimestari, käyrätorvensoittaja *Torsti Kotilainen (1896–1981), eversti ja rykmentin komentaja *Väinö Kotilainen (1887–1959), varatuomari, vuorineuvos ja ministeri
Kervinen

Kervinen on suomalainen sukunimi, joka on muun muassa seuraavilla henkilöillä: *Esa Kervinen (1929–2016), kivääriampuja, musiikkipedagogi ja rehtori *Jukka- Pekka Kervinen (s. 1961), säveltäjä ja runoilija *Keijo Kervinen (1931–1994), sarjakuva- ja pilapiirtäjä *Marjo-Riitta Kervinen (s. 1950), laulaja *Olli Kervinen (1924–1997), keskustan kansanedustaja, toiminnanjohtaja ja kotiseutuneuvos *Ossi Kervinen (1947–2020), puolustusvoimien viestintäjohtaja, radiotoimittaja ja ulkomaankirjeenvaihtaja *Timo Kervinen (1957–2007), varatuomari ja toimittaja *Tomi Kervinen (s. 1975), teatteriohjaaja, opettaja ja sosiaalikasvattaja.
Wang Tao (pöytätennispelaaja)

Wang Tao (s. 13. joulukuuta 1967) on kiinalainen pöytätennispelaaja ja seitsemänkertainen maailmanmestari, Barcelonan olympialaisissa Wang voitti nelinpelissä kultaa yhdessä Lu Linin kanssa. == Lähteet == * Wang Tao kiinan olympiakomitean sivuilla * Wang Tao:n tilastoja ITTF:n sivuilla Luokka:Kiinalaiset olympiavoittajat Luokka:Kiinalaiset pöytätennispelaajat Luokka:ITTF Hall of Fame Luokka:Vuonna 1967 syntyneet Luokka:Elävät henkilöt
Tirkkonen

Tirkkonen on suomalainen sukunimi: *Aarne Tirkkonen (1904–1932), suomalainen viulutaiteilija ja konserttimestari *Antti Tirkkonen (s. 1971), suomalainen jääkiekkoilija *Harri Tirkkonen (1930–2018), näyttelijä *Jussi Tirkkonen (1883–1934), räätäli, näyttämönjohtaja ja kansanedustaja (SDP) *Laura Tirkkonen-Rajasalo, biokemisti *Maria Tirkkonen (1842–1919), kauppias *Margit Tirkkonen (1914–1988), tanssitaiteilija ja näyttelijä *Matti Tirkkonen (1929–2020), yritysjohtaja, teollisuusneuvos *Nikolai Tirkkonen (1875–1926), kauppias ja kauppaneuvos *Paavo Tirkkonen (1947–2012), jääkiekkoilija *Panu Tirkkonen (s. 1997), kuulantyöntäjä *Paul Tirkkonen (1884–1968), kreikkalais- roomalaisen tyylin painija *Pekka Tirkkonen (s. 1968), jääkiekkoilija ja SaiPan valmentaja *Rami Tirkkonen (s. 1993), futsal-pelaaja *Samuel Tirkkonen (s. 2002), pesäpalloilija *Sinikka Tirkkonen (s. 1954), runoilija *Sonja Tirkkonen-Condit (s. 1940), käännöstieteilijä *Tapani Tirkkonen (1959–2024), keksijä *Tauno Tirkkonen (1898–1976), Helsingin yliopiston prosessioikeuden professori *Theodor Tirkkonen (1883–1951), kreikkalais-roomalaisen tyylin painija. ==Katso myös== *Oili Mäki oik. Tirkkonen o.s. Muru (1925–2011), taiteilija ja professori.
Carly Rose Sonenclar

Carly Rose Sonenclar (s. 20. huhtikuuta 1999 New York, New York) on yhdysvaltalainen laulaja ja lapsinäyttelijä. Sonenclar teki Broadway- debyyttinsä Les Misérables -musikaalissa vuonna 2006. Vuonna 2011 hän esiintyi Wonderland -musikaalissa. Hän on näytellyt myös elokuvissa Nanny Diaries ja Neljä tyttöä ja maagiset farkut 2. Hän on toiminut myös kansallislaulun laulajana ennen urheilutapahtumien alkamista. Vuonna 2012 Sonenclar osallistui X Factor USA:n toiselle kaudelle. Hän sijoittui ohjelmassa toiseksi. == Lähteet == == Aiheesta muualla == *Carly Rose Sonenclarin kotisivut * Luokka:Yhdysvaltalaiset lapsinäyttelijät Luokka:Elävät henkilöt Luokka:Yhdysvaltalaiset laulajat Luokka:Vuonna 1999 syntyneet
Ruhanen

Ruhanen on suomalainen sukunimi: *Jukka Ruhanen (s. 1971), entinen suomalainen jalkapalloilija *Kustaa Ruhanen (1830–1911), suomalainen maanviljelijä ja valtiopäivämies *Riku Rantanen, oik. Richard (Riku) Ruhanen (1874–1954), nuortenkirjailija *Urho Ruhanen (1907–2001), suomalaissyntyinen, Neuvostoliitossa asunut kirjailija, kriitikko ja kääntäjä